《饮酒杂诗》
清代·周寿昌

我生不善饮，见酒心辄喜。酒户三数人，视我颇知己。

人生隔胸三，对面千万里。惟有醉后言，谬误亦至理。

当其饮极畅，天地归尺咫。幽暗靡不宣，披豁倾底里。

不闻羡门生，能胜刘伶死。穷达况有命，此酒未可止。

作者简介：（1814—1884）湖南长沙人，字应甫，一字荇农，晚号自庵。道光二十五年进士，授编修，擢至侍讲。太平军攻湘时尝劾赛尚阿、和春作战不力，称敢言。后随办京畿防务，不畏上官，敢据实开释无辜。官至内阁学士兼礼部侍郎。光绪初罢官居京师，专注著述。诗文书画均为时所重。心力所瘁，则在两《汉书》，有《汉书注校补》、《后汉书注补正》、《三国志注證遗》、《思益堂集》等。